
Ko će ući u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***?


* 
* 
* 
* 
* 
* 
* 

 
Ko će ući u Džennet?

Onaj koji je stvorio ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")*** obavijestio nas je o svojstvima onih koji će ući u Džennet. Uzvišeni kaže: “Ko učini dobro – bio muškarac ili žena, a vjernik je – u Džennet će ući; u njemu će imati u obilju svega, bez računa.” (El-Mu’min, 40) Na drugom mjestu Uzvišeni kaže: “Oni koji govore: ‘Naš Gospodar je Allah!’ – i istraju na Pravom putu, neka se ničega ne boje i ni za čim neka ne tuguju! Oni će stanovnici Dženneta biti, u njemu će vječno boraviti, i to će im biti nagrada za ono što su radili.” (El-Ahkaf, 13–14) U suri Merjem Allah, dž. š., kaže: “Ali oni koji su se pokajali, i vjerovali, i dobro činili, njima se neće nikakva nepravda učiniti, oni će u Džennet ući.” (Merjem, 60)  

Iz navedenog možemo zaključiti da svako ko se bude iskreno predao Allahu, dž. š., radio ono što mu je naređeno i klonio se svega što mu je zabranjeno, ući će, s Allahovom dozvolom, u Džennet.  

Muhammed Salih Munedždžid, *Odgovori o islamskom vjerovanju*, str. 101.


